หลังจากผ่าใส้ติ่งมา9 เดือนทำงานตามปกติ แล้วกลับมาบ้านมีอาการปวดตรงสะดือคือว่า ผม
สวัสดีค่ะ หากผ่าตัดไส้ติ่งมานาน 9 เดือนแล้ว แผลที่ผ่าตัดทั้งภายนอกและภายในก็จะหายสนิทดีแล้วค่ะสำหรับอาการปวดตรงสะดือ อาจเกิดจาก- กล้ามเนื้อบริเวณหน้าท้องอักเสบจากการบาดเจ็บ เช่น การไปยกของหนัก การออกกำลังกายมากไป ออกผิดท่า เป็นต้น- ผิวหนังบริเวณสะดือเกิดการอักเสบติดเชื้อ แต่ก็จะเห็นผิวหนังมีอาการบวมแดงร่วมด้วย- เป็นอาการปวกจากโรคกระเพาะ ซึ่งจะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย นอกจากนี้ ก็จะมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น- อาหารเป็นพิษ หรือลำไส้อักเสบเฉียบพลันจากการติดเชื้อ มักมีอาการคลื่นไส้ อาเจียน ถ่ายอุจจาระเหลวร่วมด้วย- อาการปวดจากการดึงรั้งของพังผืดที่เป็นผลจากการผ่าตัดในช่องท้อง แต่ก็น่าจะปวดบริเวณช่องท้องด้านขวาล่างบริเวณที่ได้ผ่าตัดไปหากอาการปวดยังเป็นไม่มาก แนะนำให้สังเกตอาการไปก่อน และควรงดการทำงานหนัก การออกกำลังกายและการเล่นกีฬาต่างๆ แต่หากอาการปวดเป็นมากขึ้น หรือมีอาการอื่นๆ ร่วมด้วยอีก ก็ควรไปพบแพทย์เพื่อตรวจหาสาเหตุค่ะ